CELEX: 32021R1891
Language: et
Date: 2021-10-26 00:00:00
Title: Komisjoni määrus (EL) 2021/1891, 26. oktoober 2021, millega muudetakse määruse (EL) nr 142/2011 XIV ja XV lisa loomsete kõrvalsaaduste ja nendest saadud toodete liitu importimise ja liidu kaudu toimuva transiidi osas (EMPs kohaldatav tekst)

29.10.2021   
               
               
                  ET
               
               
                  Euroopa Liidu Teataja
               
               
                  L 384/84
               
            
         KOMISJONI MÄÄRUS (EL) 2021/1891,
         26. oktoober 2021,
         millega muudetakse määruse (EL) nr 142/2011 XIV ja XV lisa loomsete kõrvalsaaduste ja nendest saadud toodete liitu importimise ja liidu kaudu toimuva transiidi osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus), (1) eriti selle artikli 41 lõike 3 esimest ja kolmandat lõiku ning artikli 42 lõike 2 punkte a, b ja d,
         ning arvestades järgmist:
         
                     (1)
                  
                  
                     Komisjoni määruses (EL) nr 142/2011 (2) on sätestatud määruses (EÜ) nr 1069/2009 sätestatud loomsete kõrvalsaaduste ja nendest saadud toodete suhtes kohaldatavate rahvatervise ja loomade tervise eeskirjade rakendusmeetmed, sealhulgas tervisesertifikaatide näidised ja nende kolmandate riikide loetelu, millest on lubatud liitu importida ja läbi liidu vedada loomsete kõrvalsaaduste ja nendest saadud toodete saadetisi.
                  
               
                     (2)
                  
                  
                     Eelkõige on määruse (EL) nr 142/2011 XIV lisa II peatükis esitatud erinõuded väljaspool põllumajandusloomade (v.a karusloomad) söödaahelat kasutamiseks ettenähtud loomsete kõrvalsaaduste ja nendest saadud toodete saadetiste liitu importimise ja liidu kaudu toimuva transiidi kohta. Sellised saadetised peavad muu hulgas vastama kõnealuse peatüki 1. jao tabelis 2 esitatud eeskirjadele.
                  
               
                     (3)
                  
                  
                     Täpsemalt on tabeli 2 14. reas muu hulgas esitatud selliste kolmandate riikide loetelud, millest on lubatud liitu importida ja läbi liidu vedada väljaspool söödaahelat kasutamiseks ettenähtud loomsete kõrvalsaaduste ja nendest saadud toodete saadetisi, sealhulgas loomsetest kõrvalsaadustest saadud toodete valmistamiseks ettenähtud karusnahasaadetisi, määruse (EÜ) nr 1069/2009 artikli 10 punktis n osutatud 3. kategooria materjale. Teatavad liikmesriigid on taotlenud tabeli 2 14. rea muutmist, et lisada sellesse loetelu kolmandatest riikidest, millest on lubatud liitu importida karusnahku loomsetest kõrvalsaadustest saadud toodete valmistamiseks. Puuduvad selliste kolmandate riikide loetelud, millest on lubatud liitu importida karusloomatooteid, kuid komisjoni rakendusmääruses (EL) 2021/404 (3) on esitatud selliste kolmandate riikide, territooriumide või nende tsoonide loetelu, millest on lubatud liitu tuua kabiloomade värske liha saadetisi. Pärast liikmesriikide taotluse hindamist on asjakohane lisada tabeli 2 14. ritta selliste kolmandate riikide loetelu, millest on lubatud liitu importida karusnahku loomsetest kõrvalsaadustest saadud toodete valmistamiseks. Kuna kolmandad riigid, millest on lubatud liitu tuua kabiloomade värsket liha, võimaldavad kõrgetasemelist ametlikku kontrolli ning inimeste ja loomade tervise kaitset, on asjakohane lubada nendest kolmandatest riikidest importida karusnahku loomsetest kõrvalsaadustest saadud toodete valmistamiseks.
                  
               
                     (4)
                  
                  
                     Seepärast tuleks määruse (EL) nr 142/2011 XIV lisa vastavalt muuta.
                  
               
                     (5)
                  
                  
                     Lisaks sellele on määruse (EL) nr 142/2011 XV lisa 3. peatüki F osas ja 8. peatükis esitatud tervisesertifikaatide näidised vastavalt lemmikloomatoidu valmistamiseks ning väljaspool söödaahelat kasutamiseks või kaubanäidistena lähetatavate loomsete kõrvalsaaduste jaoks, mis on ette nähtud liitu importimiseks või läbi liidu vedamiseks. Kõnealused tervisesertifikaatide näidised sisaldavad muu hulgas nõuet, et loomad, kellelt loomsed kõrvalsaadused on saadud, peavad olema viibinud ühes põllumajandusettevõttes 40 päeva enne tapmist. Loomatervise seisukohast tagatakse sellise 40-päevase tapaeelse viibimisajaga töötlemata loomsete kõrvalsaaduste ohutus, kui neid imporditakse liitu. Vastavalt Maailma Loomatervishoiu Organisatsiooni (OIE) standarditele on ilma vaktsineerimata suu- ja sõrataudist vaba staatus kõige soodsam loomade tervisestaatus ning kõnealuse loomatervisestaatusega kolmandatel riikidel on lubatud importida liitu ja vedada läbi liidu värske liha saadetisi ilma sellise 40-päevase viibimisajata, tingimusel et loomad vastavad kõigile muudele loomatervisenõuetele. Teatavad kolmandad riigid, mis on ilma vaktsineerimiseta suu- ja sõrataudist vabad, on palunud komisjonilt luba importida liitu töötlemata loomseid kõrvalsaadusi ilma 40-päevase tapaeelse viibimisajata. Loomsete kõrvalsaaduste importimise suhtes kohaldatavad loomatervisenõuded tuleks viia kooskõlla komisjoni rakendusmääruses (EL) 2021/404 sätestatud loomatervisenõuetega värske liha liitu toomise kohta.
                  
               
                     (6)
                  
                  
                     Seepärast tuleks määruse (EL) nr 142/2011 XV lisa 3. peatüki F osas esitatud tervisesertifikaadi näidist lemmikloomatoidu valmistamiseks kasutatavate loomsete kõrvalsaaduste kohta ning kõnealuse määruse XV lisa 8. peatükis esitatud tervisesertifikaadi näidist väljaspool söödaahelat kasutatavate või kaubanäidistena lähetatavate loomsete kõrvalsaaduste kohta vastavalt muuta.
                  
               
                     (7)
                  
                  
                     Pealegi on määruse (EL) nr 142/2011 VIII lisa V peatükiga ette nähtud, et 1. või 2. kategooria materjalist saadud tooted tuleks püsimärgistada keemilise markeriga, et hoida ära nende sattumine söödaahelasse ja tagada sööda ametliku kontrolli tegemine. Keemilise markeriga märgistamist ei nõuta 3. kategooria sulatatud rasvade puhul. Seepärast on vaja parandada kõnealuse määruse XV lisa 10. peatüki B osas esitatud tervisesertifikaadi näidise ekslikku sõnastust muuks otstarbeks kui inimtoiduks ettenähtud ja väljaspool söödaahelat kasutatavate sulatatud rasvade kohta, mis on ette nähtud lähetamiseks liitu või transiidiks liidu kaudu.
                  
               
                     (8)
                  
                  
                     Seepärast tuleks määruse (EL) nr 142/2011 XV lisa vastavalt muuta.
                  
               
                     (9)
                  
                  
                     Kaubandushäirete vältimiseks tuleks käesoleva määrusega kehtestada üleminekuperiood, mille jooksul tuleks jätkuvalt lubada käesoleva määrusega määrusesse (EL) nr 142/2011 tehtud muudatusega hõlmatud kaupu liitu importida või läbi liidu vedada, tingimusel et kõnealused kaubad vastavad nõuetele, mis on sätestatud määruses (EL) nr 142/2011 enne nende muutmist käesoleva määrusega.
                  
               
                     (10)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 142/2011 XIV ja XV lisa muudetakse vastavalt käesoleva määruse lisale.
         
         
            Artikkel 2
            Kuni 31. maini 2022 kestva üleminekuperioodi jooksul võib jätkuvalt lubada liitu importida või läbi liidu vedada loomsete kõrvalsaaduste ja nendest saadud toodete saadetisi, millega on kaasas määruse (EL) nr 142/2011 XV lisa 3. peatüki F osas, 8. peatükis ja 10. peatüki B osas esitatud asjakohasele tervisesertifikaadi näidisele vastav nõuetekohaselt täidetud ja allkirjastatud tervisesertifikaat sellises versioonis, mida kohaldati enne käesoleva määruse artikliga 1 ettenähtud muudatusi, tingimusel et sellised tervisesertifikaadid on nõuetekohaselt täidetud ja allkirjastatud hiljemalt 31. märtsil 2022.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 300, 14.11.2009, lk 1.
         
            (2)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
         
            (3)  Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).
      
      
         
            LISA
            Määrust (EL) nr 142/2011 muudetakse järgmiselt.
            
                        1.
                     
                     
                        XIV lisa II peatüki 1. jao tabeli 2 14. rea veergu „Kolmandate riikide loetelud“ lisatakse punkt d:
                        
                                    „d)
                                 
                                 
                                    Kui tegu on loomsetest kõrvalsaadustest saadud toodete valmistamiseks ette nähtud karusnahaga:
                                 
                              komisjoni rakendusmääruse (EL) 2021/404 (*1) XIII lisa 1. osas loetletud kolmandad riigid, millest on lubatud liitu tuua kabiloomade värsket liha.
                        
                           (*1)  Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).“"
                        
                     
                  
                        2.
                     
                     
                        XV lisa muudetakse järgmiselt:
                        
                                    a)
                                 
                                 
                                    3. peatüki F osa asendatakse järgmisega:
                                    „3. PEATÜKK, F OSA
                                    
                                       Tervisesertifikaat
                                    
                                    
                                       lemmikloomatoidu valmistamisel kasutatavate loomsete kõrvalsaaduste(3) kohta, mis on ette nähtud lähetamiseks Euroopa Liitu või transiidiks(2) Euroopa Liidu kaudu
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       “;
                                 
                              
                                    b)
                                 
                                 
                                    8. peatükk asendatakse järgmisega:
                                    „8. PEATÜKK
                                    
                                       Tervisesertifikaat
                                    
                                    
                                       väljaspool söödaahelat kasutatavate loomsete kõrvalsaaduste või kaubanäidiste (2) kohta, mis on ette nähtud lähetamiseks Euroopa Liitu või transiidiks (2) Euroopa Liidu kaudu
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       “;
                                 
                              
                                    c)
                                 
                                 
                                    10. peatüki B osa asendatakse järgmisega:
                                    „10. PEATÜKK, B OSA
                                    
                                       Tervisesertifikaat
                                    
                                    
                                       muuks otstarbeks kui inimtoiduks ettenähtud ja väljaspool söödaahelat kasutatavate sulatatud rasvade kohta, mis on ette nähtud lähetamiseks Euroopa Liitu või transiidiks(2) Euroopa Liidu kaudu
                                    
                                    
                                       
                                    
                                       
                                    
                                       
                                    
                                       
                                    
                                       “.
                                 
                              
                  
               (*1)  Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).““